בלב חורשות ירוקות, נדמה לי, גרים רק מתים.
אני הייתי רוצה לגור בלב חורשה ירוקה. ואני חושב שלחוסים שאינם יכולים להשתלב בחברה המקום יהיה לוקסוס.
אני בטוח שאתה לא היית רוצה להתעורר כל בוקר לקול זעקות שבר של אנשים מסכנים, ובטח לא היית רוצה שילדיך יתעוררו כך.
אני גר בעולם כזה, שבו אני שומע אם אני רוצה ואם אני לא רוצה, הרבה זעקות שבר של אנשים מסכנים (טוב, אני לא מתעורר עם זה בבוקר). אולי תסדר לי איזה פלנטה ירוקה בלי אנשים?
אני גם לא הייתי רוצה להתעורר כל בוקר לשמע קולות הבנייה בקומפלקס הבניינים שהתחילו לבנות ליד הבית שלי בלי לשאול אף אחד. נו, אז?
נו, אז יש חוק שקובע שאסור להרעיש אחרי שעה מסויימת.
גם את הילד המופרע של השכנים שלי לא ביקשתי, ובכל זאת בא לי זה וזועק וצורח כאילו רוצחים אותו כבר שנתיים רצוף, בלי הפסקות לשינה או לפיפי. אפשר להתקשר למשטרה שיבואו להשתיק את הילד?
(גילוי נאות: אין לי שכן עם ילד מופרע שצורח כל הזמן. הדוגמא היא היפותטית לגמרי. את הבניין דווקא כן בונים לידינו).
בעיקרון כן. מה אתה מנסה להגיד, שרעש סביר זה חלק מהמגורים בסביבה עם שכנים? אתה צודק. אבל שכן שקודח מעליך בשתיים בלילה (למשל) זה לא סביר. אם זה חד פעמי, למען יחסי שכנות טובים עם השכן אולי תשתוק, אבל אם זה מתמיד? כן, למשטרה.
ואם השכנים הם במקרה אוטיסטים שצועקים כל הלילה עד השמיים? ואם זה לא מעון, אלא סתם משפחה שאחד מבניה אוטיסט?
אז זה קל. נסבול בשקט ונשמח בנאורות שלנו.
אני מעדיף את זה.
חביבי, אצל שכן עם ילד צורח, הילד יגדל, השכן שמשפץ יפסיק פעם לשפץ את הבית, אבל לגור ליד הוסטל זה 24 שעות ביממה. 365 ימים בשנה,כולל שבתות וחגים, וכשמי שצורח כבר איננו, מביאים לו מחליף! וזה לתמיד! אפילו יותר ארוך ממאסר עולם! (סליחה על ההשואה) אתה יכול לנסות לדמיין את זה ? ואם אתה רוצה ללכת אתה חייב למכור את ביתך אשר אהבת, ובו השקעת, ולקנות בית חדש. איך תמכור את שלך? מי יקנה ?
גדר אקוסטית, שמעת על זה?
עוד כמה לירות מה זה בשבילך, אחרי כל מה שהשקעת בביתך אשר אהבת.
דרך אגב אני עדיין בטוח שאם ליד ביתם של השופטים היה מוקם מעון כמו ליד ביתי (50 חוסים שאינם משתלבים בקהילה אלא זקוקים לטיפול 24 שעות ביום ואינם שולטים במעשיהם, או בקולם) החלטתם היתה שונה.
אני רוצה לראות שופט אחד שיסכים לגור במקום כזה! ואחר כך שישפוט. השופטים כביכול מגינים על המסכנים והסובלים. אבל לידיעתכם יש כאן שני צדדים מסכנים: החוסים , והשכנים. ויש צד אחד מרוויח: בעלי ההוסטלים שמשלשלים את הכסף לכיסם. אז אנא שופטים יקרים, הגנו על החלשים, ולא על בעלי ההון. תודה!
מי אמר לך שאין שופטים שגרים ליד מעונות כאלה?
הרחוב שבו המעון המדובר, הוא עד כמה שידוע לי רחוב די יוקרתי בירושלים, אגב.